Bergpreika

mini|Bergpreika, måla av Carl Bloch
mini|Bergpreika på eit glasmåleri i Herzogenbuchsee kyrkje i Sveits, laga av Emil Gerster i 1910-11 etter eit måleri av Eugène Burnand 
Bergpreika er etter Bibelen Jesu første og lengste tale. I følgje Matteusevangeliet kapittel 5-7Matt. 5-7 heldt Jesus talen på eit fjell like etter at han hadde samla læresveinane til seg. Delar av talen finst òg i Evangeliet etter Lukas.

 Oppbygging 

Bergpreika er av teologar rekna som ein tematisk samansetjing av forskjellige Jesuord om korleis Guds rike kjem til uttrykk i livet til kvart einskild menneske. Preika har fleire delar:

 Introduksjonen
 Dei som høyrer himmelriket til (sæleprisingane)Mat. 5,3-12Luk. 6,20-49
 Saltet og lysetMat. 5,13-16
 Jesus og MoselovaMat. 5,17-48
 Om korleis ein skal beMat. 6,1-18
 Jesu læresveinar og verdaMat. 6,19-34
 Jesu læresveinar og dømmesykjaMat. 7,1-14
 Jesu læresveinar og dei falske læraraneMat. 7,15-29

 Oppfatningar 

Det er ulike meiningar om korleis kristne skal oppfatte dei radikale krava i bergpreika, slike som forbodet mot skilsmisse eller kravet om å elske fiendane sine. I Den katolske kyrkja har krava i bergpreika vore rekna som gjeldande for dei mest fromme, som munkar og nonner, medan alminnelege kristne berre skal overhalde dei alminnelege bodorda. Martin Luther tolka krava i bergpreika som uoppnåelege; han meinte den viktigaste funksjonen var å få folk til å innsjå at dei ikkje kan nå frelsa ved å halde lova, berre gjennom tru. Saligprisingane er sett på som uttrykk for den største trøyst Kristus kan gje det lidande mennesket: «Jo meir vi lid, jo meir tolmodig vi ber smertene våre, dess større blir løna vår i himmelen».

Ei moderne tolking av bergpreika er Dierich Bonhoeffers Nachfolge (1937), som vart skriven på 1930-talet som ein reaksjon på den ukritiske måten den kristne kyrkja tilpassa seg det tyske samfunnet på.

Sjå òg
Bjelken i ditt eige auge

 Kjelder 
 Svensk og dansk Wikipedia 
 Lundes bibelkommentar 1987/1996, ISBN 82-520-4423-9

 Referansar 

Kategori:Kristendom
Kategori:Det nye testamentet
Kategori:Matteusevangeliet